וינונה ריידר

וינונה לורה הורוביץ (באנגלית: Winona Laura Horowitz; נולדה ב-29 באוקטובר 1971), המוכרת בשם הבמה וינונה ריידר (Winona Ryder), היא שחקנית אמריקאית ממוצא יהודי, זוכת פרס גלובוס הזהב לשנת 1993. התפרסמה בזכות תפקידיה בסרטים "ביטלג'וס", "בתולות הים", "המספריים של אדוארד", "נשים קטנות", "הנוסע השמיני 4: התחייה" ו"נערה בהפרעה"; וכן גם בעבור תפקידה בסדרת המסתורין של נטפליקס "דברים מוזרים".

ביוגרפיה
וינונה לורה הורוביץ נולדה במחוז וינונה, מינסוטה שבארצות הברית. אביה ממשפחה יהודית-אשכנזית שרבים ממנה נספו בשואה. שם המשפחה המקורי שלו היה "תומקין", אולם כשהיגרו לארצות הברית הוא שונה ל"הורוביץ". הוריה מייקל ד' הורוביץ וסינתיה פאלמר (לבית איסטס), הם סופרים ועורכים. ריידר מגדירה עצמה גם כיהודייה כמו אביה. אמה ממשפחה מרקע נוצרי ממוצא בלגי, גרמני, ובריטי.

ריידר נקראה על שם עיר סמוכה בשם וינונה. את שמה האמצעי "לורה" נתנו לה הוריה מפני שהיו ידידים קרובים של אשתו של הסופר הבריטי אלדוס האקסלי, לורה האקסלי. שם משפחתה המקצועי ריידר נגזר משם הבמה של זמר הסול והרוק האמריקאי מיטץ' ריידר , שאביה העריץ.

על אף שאביה מגדיר עצמו כאתאיסט ואמה כבודהיסטית, הם חינכו את ילדיהם ללמוד על דתות שונות ורק אז לבחור אישית לחייהם את אותה האמונה שתתאים להשקפתם.

להר אח צעיר בשם אוּרי (על שם הקוסמונאוט הסובייטי יורי גגארין), ושני אחים-למחצה מנישואיה הראשונים של אמה. הסנדק של ריידר הוא הסופר האמריקאי טימותי לירי.

כשוינונה הייתה בת שבע, עברו הוריה להתגורר בקומונה ריינבו שבקליפורניה, ביחד עם שבע משפחות שותפות על חלקת אדמה השוכנת על כ-1.2 קמ"ר. בשל הריחוק מכל אזור מיושב, לא היו להם חשמל או מקלטי טלוויזיה, וינונה בילתה זמן רב בקריאה, והפכה למעריצה של הספר "התפסן בשדה השיפון". אמה הראתה לה סרטים שהוקרנו על מסך באסם, כשיותר מאוחר פיתחה וינונה עניין במשחק.

כשהייתה ריידר בת עשר עברה משפחתה לפיטלומנה שבקליפורניה. בשל הצקות של ילדי בית ספרה במקום, נטשה את בית הספר והחלה ללמוד בבית. ב-1983, החלה ללמוד משחק בקונסרבטוריון האמריקאי לתיאטרון, סמוך לסן פרנסיסקו. היא סבלה מפחד ממים בעקבות ההצקות בגיל 12.

קריירה
ב-1986 הופיעה ריידר לראשונה בקולנוע, בסרט "לוקאס" לצידם של קורי היים וצ'ארלי שין, שם גילמה את ריינה, נערה מופנמת וחריגה (בדומה לגיבור הסרט לוקאס) המאוהבת בו בסתר. דמותה מייצגת את החיבור לעולמו של לוקאס, בעוד הוא עצמו מפתח אהבה נכזבת כלפי מגי, נערה חדשה בעיר המייצגת את העולם החברתי ה'מקובל' כאשר היא מצטרפת לקבוצת המעודדות.

בשנת 1989 כיכבה בסרט "מלכות הכיתה", בתור ורוניקה סוייר לצד כריסטיאן סלייטר.

ב-1990 השתתפה בסרט "המספריים של אדוארד", לצידו של ג'וני דפ, בן זוגה דאז. הסרט זכה להצלחה ולהכנסה של 56 מיליון דולר בקופות הקולנוע בארצות הברית. בהמשך אותה שנה, הופיעה בסרט בתולות הים לצידן של שר וכריסטינה ריצ'י. בזכות תפקידה בסרט זה, היא הייתה מועמדת לפרס גלובוס הזהב בקטגוריית "שחקנית המשנה הטובה ביותר". באותה שנה היא הופיעה בקליפ של שר לשיר "The Shoop Shoop דong".

ב-1991 שיחקה נהגת מונית צעירה שחולמת להיות מכונאית בסרט "מונית לילה". הסרט יצא במהדורה מוגבלת אך זכה לשבחים בביקורות.

בשנת 1993 שיחקה בסרט "עידן התמימות" לצידם של דניאל דיי-לואיס ומישל פייפר. על השתתפותה בסרט זה זכתה בפרס גלובוס הזהב לשחקנית המשנה הטובה ביותר. ואף הייתה מועמדת לפרס האקדמיה לשחקנית המשנה הטובה ביותר.

ב-1994 היא שיחקה בהופעת אורח בסדרת האנימציה "משפחת סימפסון" בפרק "היריבה של ליסה" בתפקיד אליסון טיילור.

ב-1998 שיחקה בסרטו של וודי אלן, "סלבריטי".

ב-1999 ריידר כיכבה בסרט הדרמה "נערה בהפרעה" לצידה של אנג'לינה ג'ולי. הסרט מבוסס על ספרה האוטוביוגרפי של סוזנה קייסן בעל אותו השם.

בשנת 2000 שיחקה סרט הדרמה הרומנטיטת "סתיו בניו יורק" לצידו של ריצ'רד גיר. הסרט קיבל ביקורות מעורבות, אך זכה להצלחה קופתית וגרף רווח של 90 מיליון דולר ברחבי העולם.

בשנת 2001 שיחקה בהופעת אורח בסיטקום "חברים" בתור מליסה וורברט, כחברתה של רייצ'ל גרין מהקולג'.

ב-2004, הופיעה בתפקיד קטן כפסיכולוגית בסרט "דפיקות לב". בשנת 2005 היא הופיעה בסרט "מעשה בשמיכת טלאים" המבוסס על ספר באותו שם, לצידו של דרמוט מלרוני. בשנת 2006 היא הופיעה בסרט "סורק אפלה" המבוסס על הספר עם אותו שם, לצידם של קיאנו ריבס, וודי הרלסון ורוברט דאוני ג'וניור. הסרט הוקרן בפסטיבל הקולנוע בקאן ובפסטיבל הקולנוע בסיאטל.

ב-2007, הופיעה ריידר בקומדיה השחורה "סקס ומוות 101".

בשנת 2009, שיחקה ריידר את אמנדה גרייסון, אימו של ספוק, בסרט המדע בדיוני "סטארטרק".

ב-2010 היא שיחקה רקדנית בלט מבוגרת בסרט דרמת המתח "ברבור שחור" לצידה של נטלי פורטמן. באותה שנה אף שיחקה בסרט העצמאי "להישאר קול", לצידה של הילרי דאף.

בשנת 2011, הופיעה בסרט הקומי "הדילמה" לצידו של וינס ווהן.

ב-2012, הופיעה ריידר בווידאו קליפ של להקת הקילרס לשיר "Here With Me". באותה שנה, היא דיבבה בסרט הסטופ-מושן "פרנקנוויני".

מאז שנת 2016 החלה לככב בסדרת המסתורין המצליחה "דברים מוזרים" מבית נטפליקס, בתור אמו של דמות אותה מגלם השחקן נואה שנאפ.

בשנת 2018 כיכבה בסרט הקומדיה הרומנטית "היעד...חתונה" לצד קיאנו ריבס.

 פרסים ומועמדויות 
הייתה מועמדת לפרס אוסקר פעמיים.

זכתה בפרס גלובוס הזהב לשנת 1993.

חיים אישיים
ביוני 1989, פגשה את השחקן ג'וני דפ בפרמיירת הסרט "Great Balls of Fire". חודשיים לאחר מכן החלו השניים בזוגיות, והתארסו ביולי 1990. הזוג אמנם היה מאורס במשך כשלוש שנים, אם כי לא-נישאו טרם פרידתם. בין השנים 1993–1996 הייתה במערכת יחסים זוגית עם המוזיקאי דייב פירנר, סולן להקת סול אסיילום. בין השנים 1998–2000, הייתה בזוגיות עם השחקן מאט דיימון; השניים התארסו, אך נפרדו מאוחר יותר. מאז 2011 היא בזוגיות עם מעצב האופנה סקוט מקינלי האן.

ריידר קיבלה כוכב בשדרת הכוכבים של הוליווד, באוקטובר 2000.

ב־12 בדצמבר 2001 נעצרה עקב גניבה של פריטי לבוש בשווי של 5,000 דולר מחנות כל-בו בבוורלי הילס, קליפורניה, ובדצמבר 2002 גזר עליה בית המשפט שלוש שנות מאסר-על-תנאי, 480 שעות של שירות בקהילה, 3,700 דולר קנס ו-6,355 דולר פיצויים. לאחר מכן היא לקחה הפסקה של 3 שנים מעולם הבמה.

פילמוגרפיה

 קולנוע 
+שנהסרטתפקידהערות1986לוקאסרינה1987תמימות נעוריםג'מה דילארד1988ביטלג'וסלידיה דיץנערי 1969בת' קאר1989מלכות הכיתהורוניקה סוירסקס, אהבה ורוקנ'רולמיירה גייל בראון (אנ')1990רוקסי מסובבת את העירדינקי בוסטיהמספריים של אדוארדקים בוגסבתולות היםשרלוט פלקס1991מונית לילהקורקי1992דרקולהוילהלמינה "מינה" מוריי (אנ')1993עידן התמימותמיי וולנדבית הרוחותבלנקה טרובה1994מציאות נושכתלליינה פירסנשים קטנותג'וזפין "ג'ו" מארץ'1995מעשה בשמיכת טלאיםפין דוד1996נעריםפאטי ויירלחפש את ריצ'רדאן נווילציד המכשפותאביגייל ויליאמס (אנ')1997הנוסע השמיני 4: התחייהאנאלי קול1998סלבריטינולה1999נערה בהפרעהסוזנה קייסן (אנ')2000סתיו בניו יורקשרלוט פילדינגנשמות תועותמאיה לארקין2002מר דידסבייב באנט / פאם דוסוןסימוןניקולה אנדרס2004דפיקות לבפסיכולוגית2006פרס של טיפשיםסירי טיילורסורק אפלהדונה הות'ורן2007עשרת הדיברותקלי לה-פונדהסקס ומוות 101ג'יליאן2008המילה האחרונהשרלוט מוריסלילות אל.איי. (אנ')שריל ליין2009חייה הפרטיים של פיפה ליסנדרה דולסתישאר קולסקרלט סמית'סטארטרקאמנדה גרייסון2010ברבור שחורבת' מקנטייר2011הדילמהז'נביב בקמן2012פרנקנוויניאלסה ואן הלסינגדיבובThe Letterמרטיןאייסמןדבורה קוקלינסקי2013בחזיתשאריל מוט2015הניסויסשה מנקין מילגרם2018היעד... חתונהלינדזי2022נעלמים (אנ')קאת'2023טירה רדופהפאט2024ביטלג'וס ביטלג'וסלידיה דיץ

 טלוויזיה 
+שנהסדרהתפקידהערות1994משפחת סימפסוןאליסון טיילורדיבוב; פרק: "Lisa's Rival"1996ד"ר כץ, מטפל מקצועיוינונהדיבוב; פרק: "Monte Carlo"2000זרים עם ממתקיםפראןפרק: "The Last Temptation of Blank"2001חבריםמליסה וורברטפרק: "The One with Rachel's Big Kiss"2010When Love Is Not Enough: The Lois Wilson Storyלויס וילסוןסרט טלוויזיה של CBS2013–2014היסטוריה שתויהמארי דייר / פגי שיפן2 פרקים2014Turks & Caicosמלאני פולסרט טלוויזיה של BBC Two2015דרוש גיבורויני רסטיאנומיני-סדרה2016–2025דברים מוזריםג'ויס באיירזתפקיד ראשי (5 עונות); 42 פרקים2020הקנוניה נגד אמריקהאוולין פינקלמיני-סדרהשרה קופר: הכל בסדרלייסי גרויןספיישל של נטפליקס

 פרסים ומועמדויות 
פרסתאריךקטגוריהעבורתוצאהמקורפרס אוסקר1994שחקנית המשנה הטובה ביותרעידן התמימות1995השחקנית הטובה ביותרנשים קטנותחוג מבקרי הקולנוע של ניו יורק1993שחקנית המשנה הטובה ביותרעידן התמימותפרס גלובוס הזהב1991שחקנית המשנה הטובה ביותר – סרט קולנועבתולות הים1994עידן התמימות2017השחקנית הטובה ביותר – סדרת דרמה בטלוויזיהדברים מוזריםפרס באפט"א לקולנוע1994השחקנית הטובה ביותר בתפקיד משנהעידן התמימותפרס גראמי1996אלבום הספוקן וורד הטוב ביותר לילדיםיומנה של אנה פרנקפרס סאטורן1992השחקנית הטובה ביותרהמספריים של אדוארד1993דרקולה1998שחקנית המשנה הטובה ביותרהנוסע השמיני 4: התחייה2017השחקנית הטובה ביותר בטלוויזיהדברים מוזרים2025השחקנית הטובה ביותר בסרטביטלג'וס ביטלג'וספרס פטל הזהב2001הזוג הגרוע ביותר על המסךסתיו בניו יורק2003השחקנית הגרועה ביותרמר דידספרס אינדפנדנט ספיריט1990השחקנית הטובה ביותרמלכות הכיתהפרס בחירת הילדים של ניקלודיאון2025שחקנית קולנוע אהובהביטלג'וס ביטלג'וסאיגוד מבקרי הקולנוע של שיקגו1988השחקנית הטובה ביותרמלכות הכיתה1993שחקנית המשנה הטובה ביותרעידן התמימות1994השחקנית הטובה ביותרנשים קטנותפרסי הסרטים והטלוויזיה של MTV1993הנשיקה הכי טובהדרקולה1994מציאות נושכת1996מעשה בשמיכת טלאים2017פופולריתגובתה של ווינונה ריידר לזכייה בטקס פרסי SAG ה-23פרס גילדת שחקני המסך1996ההופעה הטובה ביותר של צוות שחקנים בסרט קולנועמעשה בשמיכת טלאים2011ברבור שחורההופעה הטובה ביותר של שחקנית במיני-סדרה או סרט טלוויזיהכשאין די באהבה: סיפורה של לויס ווילסון2017ההופעה הטובה ביותר של שחקנית בסדרת דרמהדברים מוזריםההופעה הטובה ביותר של אנסמבל בסדרת דרמה20182020פרס סטלייט2010השחקנית הטובה ביותר – מיני-סדרה או סרט טלוויזיהכשאין די באהבה: סיפורה של לויס ווילסון2017השחקנית הטובה ביותר – סדרת דרמה בטלוויזיהדברים מוזריםפרסי בחירת הנוער2002שחקנית קולנוע נבחרת - קומדיהמר דידספרסי בחירת מבקרי הטלוויזיה2016שחקנית המשנה הטובה ביותר בסרט/מיני-סדרהדרוש גיבור2021הקנוניה נגד אמריקה

 לקריאה נוספת 


 קישורים חיצוניים 











 יונתן דורון, וינונה ריידר לנצח, באתר אידיבי, 10 באפריל 2021

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה יהודיות אמריקאיות
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:שחקניות ילדות אמריקאיות
קטגוריה:אל-הוריות אמריקאיות
קטגוריה:אל-הוריים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:מדבבות אמריקאיות
קטגוריה:מדבבים אמריקאים
קטגוריה:מפיקות קולנוע אמריקאיות
קטגוריה:מפיקי קולנוע אמריקאים
קטגוריה:אמריקאיות שנולדו ב-1971
קטגוריה:אמריקאים שנולדו ב-1971